გენო პეტრიაშვილი
გენო პეტრიაშვილი (დ. 1 აპრილი, 1994, გორი) — ქართველი თავისუფალი სტილიT მოჭიდავე. 2024 წლის პარიზის ოლიმპიური თამაშების ჩემპიონი, მანამდე 2016 წლის რიო-დე-ჟანეიროს ოლიმპიური თამაშების ბრინჯაოსა და 2020 წლის ტოკიოს ოლიმპიური თამაშების ვერცხლის პრიზიორი. ევროპის 2-გზის ჩემპიონი (2016, 2020) და 3-გზის ბრინჯაოსა (2013, 2017, 2021 და 2-გზის ვერცხლის (2018, 2019), ასევე 3-გზის მსოფლიოს ჩემპიონი (2017, 2018, 2019) და 2-გზის ბრინჯაოსა (2013, 2015) და ვერცხლის (2021) პრიზიორი. მსოფლიოსა და ევროპის ჩემპიონი ახალგაზრდებს შორის (120 კგ.). წარმოშობით სოფელ ავნევიდანაა. 2005 წლის 19 აგვისტოს ცხინვალის რეგიონის სოფელ ნულის სიახლოვეს, 11 წლის პეტრიაშვილი მდინარეზე ბანაობის დროს გაიტაცა ე.წ. სამხრეთ ოსეთში ედუარდ კოკოითის მფარველობის ქვეშ მოქმედმა ნახევრად ლეგალურმა კრიმინალურმა ჯგუფმა (მამამისი, სპარტაკ პეტრიაშვილი რეგიონში ცნობილი მეწარმე იყო). 3-თვიანი ტყვეობის შემდეგ, 2005 წლის ნოემბერში გენო პეტრიაშვილი გაათავისუფლეს.